Mary Jane Kelly

Mary Jane Kelly (født ca. 1863 i Limerick i Irland, død 9. november 1888 i Spitalfields i Londons East End) er antatt å være det femte og siste offeret til seriemorderen Jack the Ripper, som mishandlet og drepte prostituerte i Whitechapel-området i London fra slutten av august til begynnelsen av november 1888. Hun var også kjent som «Fair Emma», «Ginger» og «Black Mary». Hun hadde et kort opphold i Frankrike og rundt den tiden begynte hun å bruke navnet «Marie Jeanette».

Liket hennes ble funnet klokken 10:45 den 9. november 1888 av hennes huseier, John McCarthy, sin assistent Thomas Bowyer. Politiet ble kontaktet og inspektør Walter Beck ankom åstedet sammen med McCarthy og Bowyer kort tid senere. Beck lot være å gå inn i Kellys rom og tilkalte blodhunder for å mulig spore opp drapsmannen, men han visste ikke at hundene ikke lenger var i London.. De ventet i to timer på hundene før de brøt seg inn i rommet klokken 13:30. Kellys lik lå naken, oppskåret og blodig, på rygg i sengen. Lemlestelsen av liket hennes var den mest brutale av alle Jack the Rippers drap, trolig muliggjort av at han kunne utføre udåden i et privat rom og ikke på gaten, samt at han hadde mer tid til rådighet siden han ikke ble forstyrret. Hals, bryst, mage, buk og kjønnsorgan var oppskåret og organene var tatt ut og spredt rundt. Ansiktet var vansiret og gjort ugjenkjennelig.

Doktor George Bagster Phillips foretok obduksjonen og kom frem til at Kelly ble drept mellom klokken 2:00 og 8:00 og morderen hadde brukt en kniv som var ca. 25 millimeter bred og 150 millimeter lang. Han trodde ikke at gjerningsmannen hadde noe form for medisinsk utdannelse eller kunnskap. Han skrev:

Kelly var rundt 25 år gammel og levde i fattigdom på det tidspunktet hun ble drept.

Se også 
 Whitechapelmordene
 Casebook: Jack the Ripper

Referanser

Eksterne lenker 
 
  Mary Jane Kelly – Casebook: Jack the Ripper
  «På sporet av Jack the Ripper» – artikkel om Jack the Ripper og hans ofre i Aftenposten.
  The Debacle of Burgho and Barnaby – artikkel om bruken, eller mangelen av bruk, av blodhundene Burgho og Barnaby i Jack the Ripper-mordene.

Jack the Rippers ofre
Personer fra Limerick
Prostituerte